CELEX: 32019D1707
Language: lt
Date: 1560729600000
Title: Tarybos sprendimas (ES) 2019/1707 2019 m. birželio 17 d. dėl pozicijos, kurios turi būti laikomasi Europos Sąjungos vardu Prekybos komitete, įsteigtame Europos bendrijos ir Ramiojo vandenyno valstybių laikinuoju partnerystės susitarimu, dėl rekomendacijos dėl tam tikrų Susitarimo pakeitimų, kad būtų atsižvelgta į Samoa prisijungimą ir galimą kitų Ramiojo vandenyno salų valstybių prisijungimą prie Susitarimo

11.10.2019   
               
               
                  LT
               
               
                  Europos Sąjungos oficialusis leidinys
               
               
                  L 260/45
               
            
         TARYBOS SPRENDIMAS (ES) 2019/1707
         2019 m. birželio 17 d.
         dėl pozicijos, kurios turi būti laikomasi Europos Sąjungos vardu Prekybos komitete, įsteigtame Europos bendrijos ir Ramiojo vandenyno valstybių laikinuoju partnerystės susitarimu, dėl rekomendacijos dėl tam tikrų Susitarimo pakeitimų, kad būtų atsižvelgta į Samoa prisijungimą ir galimą kitų Ramiojo vandenyno salų valstybių prisijungimą prie Susitarimo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 207 straipsnio 3 dalį ir 207 straipsnio 4 dalies pirmą pastraipą kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     2009 m. liepos 30 d. Sąjunga pasirašė Europos bendrijos ir Ramiojo vandenyno valstybių laikinąjį partnerystės susitarimą (1) (toliau – Susitarimas), kuriuo nustatomas ekonominės partnerystės susitarimo pagrindas. Papua Naujosios Gvinėjos Nepriklausomoji Valstybė ir Fidžio Respublika laikinai taiko Susitarimą nuo atitinkamai 2009 m. gruodžio 20 d. ir 2014 m. liepos 28 d.;
                  
               
                     (2)
                  
                  
                     Susitarimo 80 straipsnyje numatyta, kad remiantis 1994 m. GATT XXIV straipsnį atitinkančiu patekimo į rinką pasiūlymu prie Susitarimo gali prisijungti kitos Ramiojo vandenyno salų valstybės, pasirašiusios Kotonu susitarimą (2), ir Ramiojo vandenyno salos, kurių struktūrinės ypatybės ir ekonominė bei socialinė padėtis yra panašios į tų šalių, kurios yra pasirašiusios Kotonu susitarimą,. 2018 m. vasario 5 d. Samoa Nepriklausomoji Valstybė (toliau – Samoa) Susitariančioms Šalims pateikė prisijungimo prašymą kartu su 1994 m. GATT XXIV straipsnį atitinkančiu patekimo į rinką pasiūlymu, kad Šalys priimtų sprendimą;
                  
               
                     (3)
                  
                  
                     per šeštąjį Prekybos komiteto posėdį, vykusį 2018 m. spalio 24 d., Sąjungos ir Ramiojo vandenyno Šalių atstovai parengė jo techninių pakeitimų sąrašą, kad būtų atsižvelgta į Samoa prisijungimą prie Susitarimo. Sąjungos ir Ramiojo vandenyno Šalių atstovai nusprendė, kad atlikus tuos pakeitimus Samoa bus įtraukta kaip Susitarimo Šalis, o Samoa patekimo į rinką pasiūlymas bus įtrauktas į Susitarimo II priedą. Panašių Susitarimo pakeitimų būtų reikalingi kaskart, kai prie Susitarimo prisijungia kita Ramiojo vandenyno salų valstybė;
                  
               
                     (4)
                  
                  
                     2018 m. gruodžio 6 d. Sprendimu (ES) 2018/1908 (3) Taryba patvirtino Samoa prisijungimo prašymą Samoa pasiūlymo dėl patekimo į rinką tekstas pridėtas prie to sprendimo (4). 2018 m. gruodžio 21 d. Samoa prisijungė prie Susitarimo ir nuo 2018 m. gruodžio 31 d. laikinai jį taiko;
                  
               
                     (5)
                  
                  
                     Susitarimo 68 straipsnyje nustatyta, kad Prekybos komitetas turi spręsti visus su Susitarimo įgyvendinimu susijusius klausimus. Prekybos komitetui turi būti suteikti įgaliojimai priimti sprendimus dėl Susitarimo techninio pobūdžio pakeitimų, kurių gali prireikti ateityje prie Susitarimo prisijungiant kitai Ramiojo vandenyno salų valstybei;
                  
               
                     (6)
                  
                  
                     septintasis Prekybos komiteto posėdis vyks 2019 m. liepos 24 d. ir per jį Prekybos komitetas galės pagal Susitarimo 78 straipsnį rekomenduoti Šalims iš dalies pakeisti Susitarimą, kad būtų atsižvelgta į Samoa prisijungimą ir galimą kitų Ramiojo vandenyno salų valstybių prisijungimą prie Susitarimo;
                  
               
                     (7)
                  
                  
                     Sąjunga turėtų nuspręsti dėl pozicijos, kurios turi būti laikomasi dėl rekomendacijos atlikti šiuos pakeitimus;
                  
               
                     (8)
                  
                  
                     todėl Sąjungos pozicija septintajame Prekybos komiteto posėdyje turėtų būti grindžiama pridedamu rekomendacijos projektu,
                  
               PRIĖMĖ ŠĮ SPRENDIMĄ:
         
            1 straipsnis
            Pozicija, kurios Sąjungos vardu turi būti laikomasi per septintąjį Prekybos komiteto posėdį, dėl rekomendacijos dėl tam tikrų Europos bendrijos ir Ramiojo vandenyno valstybių laikinojo partnerystės susitarimo pakeitimų, kad būtų atsižvelgta į Samoa prisijungimą ir galimą kitų Ramiojo vandenyno salų valstybių prisijungimą prie Susitarimo, grindžiama prie šio sprendimo pridėtu Prekybos komiteto rekomendacijos projektu (5).
         
         
            2 straipsnis
            Priimta Prekybos komiteto rekomendacija skelbiama Europos Sąjungos oficialiajame leidinyje.
         
         
            3 straipsnis
            Šis sprendimas įsigalioja jo priėmimo dieną.
         
         
            Priimta Liuksemburge 2019 m. birželio 17 d.
            
               
                  Tarybos vardu
               
               
                  Pirmininkė
               
               F. MOGHERINI
            
         
         
            (1)  2009 m. liepos 13 d. Tarybos sprendimas 2009/729/EB dėl Europos bendrijos ir Ramiojo vandenyno valstybių laikinojo partnerystės susitarimo pasirašymo ir laikino taikymo (OL L 272, 2009 10 16, p. 1).
         
            (2)  Partnerystės susitarimas tarp Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių su paskutiniais pakeitimais (OL L 317, 2000 12 15, p. 3).
         
            (3)  2018 m. gruodžio 6 d. Tarybos sprendimas (ES) 2018/1908 dėl Samoa prisijungimo prie Europos bendrijos ir Ramiojo vandenyno valstybių laikinojo partnerystės susitarimo (OL L 333, 2018 12 28, p. 1).
         
            (4)  OL L 333, 2018 12 28, p. 3.
         
            (5)  Susitarimo II priedo (Į Samoa Nepriklausomąją Valstybę importuojamoms prekėms taikomi muitai) tekstas yra paskelbtas OL L 333, 2018 12 28, p. 3.
      
      
         
            PROJEKTAS
            
               EUROPOS BENDRIJOS IR RAMIOJO VANDENYNO VALSTYBIŲ LAIKINUOJU PARTNERYSTĖS SUSITARIMU ĮSTEIGTO PREKYBOS KOMITETO REKOMENDACIJA Nr. 01/2019
            
            
               … m. … … d.
            
            
               dėl Samoa prisijungimo ir galimo kitų Ramiojo vandenyno salų valstybių prisijungimo
            
            PREKYBOS KOMITETAS,
            atsižvelgdamas į Europos bendrijos ir Ramiojo vandenyno valstybių laikinąjį partnerystės susitarimą (1) (toliau – Susitarimas), kuriuo nustatomas Europos Sąjungos ir Ramiojo vandenyno valstybių ekonominės partnerystės susitarimo pagrindas, pasirašytą Londone 2009 m. liepos 30 d., ypač į jo 68, 78 ir 80 straipsnius,
            kadangi:
            
                        (1)
                     
                     
                        Papua Naujosios Gvinėjos Nepriklausomoji Valstybė ir Fidžio Respublika pasirašė Susitarimą atitinkamai 2009 m. liepos 30 d. ir 2009 m. gruodžio 11 d. ir laikinai jį taiko nuo atitinkamai 2009 m. gruodžio 20 d. ir 2014 m. liepos 28 d.;
                     
                  
                        (2)
                     
                     
                        2018 m. vasario 5 d. Samoa Nepriklausomoji Valstybė (toliau – Samoa) Susitariančioms Šalims pateikė prisijungimo prašymą kartu su 1994 m. GATT XXIV straipsnį atitinkančiu patekimo į rinką pasiūlymu, kad būtų priimtas sprendimas. 2018 m. gruodžio 21 d. Samoa prisijungė prie Susitarimo ir nuo 2018 m. gruodžio 31 d. laikinai jį taiko;
                     
                  
                        (3)
                     
                     
                        atsižvelgdamas į Samoa prisijungimą Prekybos komitetas persvarstė Susitarimą ir rekomenduoja Susitariančioms Šalims priimti techninius Susitarimo pakeitimus, kad Samoa būtų įtraukta kaip Susitarianti Šalis, o Samoa patekimo į rinką pasiūlymas būtų įtrauktas į Susitarimo II priedą;
                     
                  
                        (4)
                     
                     
                        panašių Susitarimo pakeitimų reikės kaskart, kai prie jo prisijungs nauja Ramiojo vandenyno salų valstybė;
                     
                  
                        (5)
                     
                     
                        Prekybos komitetas siūlo, kad jam būtų suteikti įgaliojimai priimti sprendimus dėl bet kokių Susitarimo techninių pakeitimų, kurių gali prireikti prie Susitarimo prisijungiant kitoms Ramiojo vandenyno salų valstybėms,
                     
                  PRIĖMĖ ŠIĄ REKOMENDACIJĄ:
            Prekybos komitetas rekomenduoja Šalims, kad:
            
                        1.
                     
                     
                        Susitarimo 70 straipsnio 1 dalis būtų pakeista taip:
                        
                           „1.   Šiame susitarime „susitariančios šalys“ – Europos bendrija (toliau – EB šalis) ir Papua Naujoji Gvinėja, Fidžio Salų Respublika ir Samoa Nepriklausomoji Valstybė (toliau – Ramiojo vandenyno valstybės).“;
                        
                     
                  
                        2.
                     
                     
                        Susitarimo 80 straipsnis būtų papildytas šia 3 dalimi:
                        
                           „3.   Prekybos komitetas gali priimti sprendimus dėl bet kokių šio susitarimo techninių pakeitimų, kurių gali prireikti prie jo prisijungiant kitoms Ramiojo vandenyno salų valstybėms.“;
                        
                     
                  
                        3.
                     
                     
                        Susitarimo II priedas būtų papildytas Samoa Nepriklausomosios Valstybės sutarto patekimo į rinką pasiūlymo tekstu, pateiktu šios rekomendacijos priede;
                     
                  
                        4.
                     
                     
                        Susitarimo II protokolo X priede pateikta nuoroda į Samoa kaip kitą AKR valstybę būtų pašalinta.
                     
                  
               Priimta …
               
                  
                     Prekybos komiteto vardu
                  
                  
                     Sąjungos vardu
                  
               
               
                  
                     Ramiojo vandenyno valstybių vardu
                  
               
            
            
               (1)  OL L 272, 2009 10 16, p. 2.